Mažieji Žalimai

Mažieji Žalimai – kaimas Kretingos rajono savivaldybės šiaurinėje dalyje, 6 km į pietvakarius nuo Salantų.

Etimologija 

Vietovardžio Žalimai kilmė:
 Asmenvardžio Žalimas (pirmojo naujakurio) daugiskaitos forma.
 Kaimo žemė buvusi apžėlusi žaliais krūmais, dėl to pavadinta Žalimais. Mažųjų Žalimų vardas atsiradęs dėl to, kad šioje kaimo dalyje apsigyvenę valstiečiai turėjo mažai žemės.

Rašytiniuose šaltiniuose vietovardis rašomas , , , .

Geografija 

Kaimas plyti lygumoje, esančioje į rytus nuo Vaineikių miškų masyvo. Jis ribojasi su Buginiais, Bajoraliais, Barzdžių Medsėdžiais ir Klausgalvų Medsėdžiais. Nuo Didžiųjų Žalimų pietvakariuose skiria Žalimų miškas. Pietrytinėje dalyje auga Jankaus ir Preibinos miškai, o į šiaurės vakarinę dalį patenka Vaineikių miško pakraštys. Ties kaimo vakariniu pakraščiu yra Akmenos ir Raudonupio, o netoli pietvakarinio krašto – Varupio ištakos. Kaimo šiaurine dalimi prateka du bevardžiai dešinieji Pestupio intakai, o centrine dalimi – Raudonupio intakas. Rytiniu pakraščiu praeina kelias Leliūnai–Mažieji Žalimai.

Istorija 

Žalimų kaimas susiformavo XVIII a. plėšininėje Vaineikių miško žemėje. Jame 1846 m. buvo 15 dūmų. Nuo XIX a. vidurio minimi Didieji ir Mažieji Žalimai. Mažuosiuose Žalimuose 1923 m. buvo 14, 2011 m. – 1 ūkis.

Gyventojai

Kultūros paveldas 
 Mažųjų Žalimų senosios kapinės (XVII–XIX a.)
 Koplytėlė prie medžio su Rūpintojėlio skulptūra (XX a. I p.)

Šaltiniai

Nuorodos 
 Valstybės archeologijos komisijos medžiaga 
 
 
 Mažieji Žalimai: Kretingos krašto enciklopedija
 Pajūrio naujienos – 2013 m. birželio 4 d.

Kretingos rajono savivaldybės gyvenvietės